หึ่ง ”เทเลนอร์” บีบ “อเล็กซานดรา” พ้นตำแหน่ง หลังยืนกราน DTAC ต้องประมูล 5G!!
หึ่ง ”เทเลนอร์” บีบ “อเล็กซานดรา” พ้นตำแหน่ง หลังยืนกราน DTAC ต้องประมูล 5G!!
16 ม.ค. 2563

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ที่ประชุมคณะกรรมการบริษัทฯ ซึ่งจัดขึ้นในวันนี้ (16 ม.ค.2563) มีมติรับทราบการลาออกของนางอเล็กซานดรา ไรช์ จากการเป็นประธานเจ้าหน้าที่บริหาร โดยมีผลตั้งแต่วันที่ 1 ก.พ.2563 พร้อมทั้งแต่งตั้งนายชารัด เมห์โรทรา (Mr. Sharad Mehrotra) ดำรงตำแหน่งประธานเจ้าหน้าที่บริหารแทนนางอเล็กซานดรา ไรช์ โดยมีผลตั้งแต่วันที่ 1 กุมภาพันธ์ 2563 เป็นต้นไป
อนึ่ง นางอเล็กซานดรา ไรช์ เข้าดำรงตำแหน่งประธานเจ้าหน้าที่บริหาร DTAC เมื่อวันที่ 1 ก.ย. 2561
ทั้งนี้ ผู้สื่อข่าวรายงาน มีกระแสข่าวเกิดขึ้นเกี่ยวกับสาเหตุที่ นางอเล็กซานดรา ไรช์ ขอยื่นลาออกจากตำแหน่งประธานเจ้าหน้าที่บริหาร DTAC เนื่องจากตนยืนยันถึงจุดยืนที่ชัดเจน และความจำเป็นที่บริษัทต้องเข้าร่วมการประมูลใบอนุญาตคลื่นความถี่เพื่อนำมาพัฒนาโครงข่ายในระบบ 5G ซึ่งจะเป็นการรักษาไว้ซึ่งความเชื่อมั่นของลูกค้าเลขหมาย ต่อการใช้บริการจาก DTAC
อย่างไรก็ดี มีรายงานว่า กลุ่มเทเลนอร์ (Telenor) ซึ่งเป็นผู้ถือหุ้นใหญ่ของ DTAC แสดงความไม่พอใจต่อข้อเสนอแนะของนางอเล็กซานดรา พร้อมทั้งยืนยันว่า DTAC จะไม่เข้าร่วมประมูล 5G ในครั้งนี้
โปรดติดตามรายละเอียดได้ใน “หนังสือพิมพ์ข่าวหุ้นธุรกิจ” ฉบับวันที่ 17 ม.ค.2563